# Manuel Trigueros Muñoz

Manuel Trigueros Muñoz (Talavera de la Reina, Toledo, 17 d'octubre de 1991) és un futbolista professional espanyol. Juga com a mitjapunta o interior per ambdues bandes amb el Granada.

## Carrera de club

Trigueros va començar al planter del Reial Múrcia, i va debutar com a sènior amb el Real Murcia B. Fou descartat el juny de 2010 després del descens del primer equip de la Segona Divisió. Posteriorment va fitxar pel Vila-real CF, per jugar amb el Vila-real CF C.
Trigueros va debutar amb el Vila-real CF B el 4 de juny de 2011, jugant 30 minuts en una derrota per 1–2 a fora contra el Reial Betis. L'11 de febrer de 2012 va marcar el seu primer gol en una derrota per 1–3 contra el CE Sabadell FC, i va jugar regularment durant la temporada tot i que l'equip va baixar – malgrat que l'equip fou 12è a la classificació – ja que el primer equip va baixar de La Liga.
El juny de 2012, Trigueros fou promogut definitivament al primer equip. Va jugar 36 partits i va fer tres gols en el seu primer any després del qual els groguets varen tornar a primera.
Trigueros va debutar a primera el 19 d'agost de 2013, entrant al minut 53 com a suplent de Tomás Pina en una victòria per 3–2 a fora contra la UD Almería. Jugant com a titular, va fer el seu primer gol en la categoria, el segon del seu equip en una victòria per 3–1 a casa contra el CA Osasuna el 3 de febrer de 2014.
El 21 de maig de 2017, Trigueros va marcar en una victòria per 3–1 contra el València CF la darrera jornada de la temporada, cosa que assegurava la cinquena plaça i la classificació per la Lliga Europa de la UEFA. Va marcar el seu primer gol en competició continental el 19 d'octubre, en un empat 2–2 a la fase de grups contra el SK Slavia Prague a l'Estadi de la Ceràmica; el 23 de desembre, en un altre derbi a Mestalla, fou expulsat per primer cop en la seva carrera, en una victòria per 1–0.
Trigueros va arribar als 300 partits amb el club el 10 de novembre de 2019, en una derrota per 3–1 a fora contra el RCD Mallorca. El març de 2021, va entrar al top tres de jugadors amb més partits amb el club, sobrepassant els 363 de Marcos Senna i només per darrere dels seus contemporanis Bruno Soriano i Mario Gaspar. Va jugar 14 partits en la victoriosa temporada a l'Europa League (54 entre totes les competicions), i va marcar el gol inaugural de la victòria en semifinals per 2–1 contra l'Arsenal FC el 29 d'abril.
El novembre de 2021, el vincle de Trigueros amb el club es va ampliar fins al 2025, mentre el jugador era peça clau en els plans d'Unai Emery. El 15 de desembre va arribar al partit 400 pel club en una golejada per 7–1 contra l'Atlético Sanluqueño CF a la segona ronda de la Copa del Rei, situant-se a només 25 de Bruno Soriano.

## Vida personal

El pare i la mare de Trigueros eren mestres, i ell es va graduar en educació primària el 2017. Tot i que algunes fonts citen erròniament com a alma mater seva la Universitat CEU San Pablo, en realitat va ser el campus d'una institució vinculada, la Universitat CEU Cardenal Herrera a Castelló de la Plana.
El pare de Trigueros, també Manuel de nom, va jugar a segona divisió amb el Granada CF. El seu cosí Pablo va jugar també a segona, com a defensa, amb la SD Ponferradina.

## Palmarès
### Vila-real CF

* 1 Lliga Europa de la UEFA: 2020-21.
Individual
* Equip de la Temporada de La Liga segons la UEFA: 2016–17

## Referències

* ↑ De joya de la cantera grana a crack en el ‘submarino amarillo’ (From 'grana' youth system gem to yellow submarine star); Sport Murcia, 10 novembre 2012 (en castellà)
* ↑ El Betis remonta y consigue el título de campeón de Segunda (Betis come from behind and win Segunda title); Marca, 4 juny 2011 (en castellà)
* ↑ El Sabadell supera al Villarreal B en una gran segunda parte; Marca, 11 febrer 2012 (en castellà)
* ↑ El Villarreal no despega lejos d'El Madrigal (Villarreal do not take off away from El Madrigal); Marca, 3 novembre 2012 (en castellà)
* ↑ El Villarreal juega con el Racing en El Sardinero (0–3) (Villarreal play with Racing at El Sardinero (0–3)) Arxivat 2016-03-04 a Wayback Machine.; Las Provincias, 17 novembre 2012 (en castellà)
* ↑ Manu Trigueros salva al Villarreal de la derrota en la Nueva Condomina en el minuto 94 (1–1); Castellón Información, 15 abril 2013 (en castellà)
* ↑ El talaverano Trigueros logra el ascenso a Primera División con el Vila-real CF (Talavera's own Trigueros promotes to Primera División with Vila-real CF) Arxivat 2014-10-19 a Wayback Machine.; La Voz de Talavera, 9 juny 2013 (en castellà)
* ↑ Valiant Villarreal open with win Arxivat 25 February 2014$^{[Datemismatch]}$ a Wayback Machine.; ESPN FC, 19 agost 2013
* ↑ Perbet at the double Arxivat 26 February 2014$^{[Datemismatch]}$ a Wayback Machine.; ESPN FC, 3 febrer 2014
* ↑ «Villarreal secure fifth place finish with Valencia win». Marca, 21-05-2017 [Consulta: 1r maig 2020].
* ↑ Rodríguez, M. Á. «Trigueros se estrena en el mejor momento» (en castellà). Marca, 19-10-2017 [Consulta: 1r maig 2020].
* ↑ «El Villarreal gana al Valencia y allana el camino del Barça hacia la Liga» (en castellà). Yahoo!, 23-12-2017. [Consulta: 1r maig 2020].
* ↑ «Derrota en el partido 300 de Manu Trigueros» (en castellà). El Periódico Mediterráneo, 11-11-2019 [Consulta: 1r maig 2020].
* ↑ «Trigueros hace historia en el Villarreal» (en castellà). El Periódico Mediterráneo, 22-03-2021 [Consulta: 20 abril 2021].
* ↑ «Manu Trigueros es puja al podi de les llegendes grogues». Notícies Dígitals, 23-03-2021. [Consulta: 20 abril 2021].
* ↑ «Impecable camino del Villarreal a la final, sin derrotas y sin sufrir» (en castellà). Castellón Plaza, 23-05-2021. [Consulta: 20 abril 2022].
* ↑ Jiménez, Maite «Manu Trigueros: la luz del 'submarino amarillo' hace historia en Villarreal» (en castellà). Sport, 16-12-2021 [Consulta: 21 abril 2022].
* ↑ «Villarreal 2–1 Arsenal». BBC Sport, 29-04-2021. [Consulta: 26 maig 2021].
* ↑ Franch, Víctor «El Villarreal renueva a Manu Trigueros hasta 2025» (en castellà). Marca, 11-11-2021 [Consulta: 1r abril 2022].
* ↑ Franch, Víctor «Trigueros hace historia en el Villarreal» (en castellà). Marca, 15-12-2021 [Consulta: 14 gener 2022].
* 1 2 Lowe, Sid «Villarreal's Manu Trigueros: ‘A dressing room is harder than a classroom’». The Guardian, 06-05-2021 [Consulta: 26 maig 2021].
* ↑ Pérez Sierra, Alberto «Manu Trigueros se gradúa en Educación Primaria» (en castellà). Diario AS, 06-07-2017 [Consulta: 26 maig 2021]. Arxivat 5 de juliol 2023 a Wayback Machine.
* ↑ «El CEU reúne a deportistas de competición y expertos para abordar la relación entre educación y deporte» (en castellà). Castellón Información, 25-05-2021. [Consulta: 26 maig 2021].
* ↑ Cardenal, Alejandro «El fútbol se lleva en la sangre» (en castellà). La Nueva Crónica, 13-08-2018 [Consulta: 26 maig 2021].
* ↑ «Once ideal de LaLiga para UEFA: 4 del Madrid, 3 del Barça...» (en castellà). Diario AS, 22-05-2017 [Consulta: 21 novembre 2017].

## Enllaços externs

* Fitxa al web del Vila-real (castellà)
* Manuel Trigueros Muñoz a BDFutbol
* Dades estadístiques sobre Manuel Trigueros Muñoz a soccerbase.com